Minni velta á fasteignamarkaði en á sama tíma í fyrra 14. janúar 2020 6:56 Alls var 91 kaupsamningi um fasteignir þinglýst á Suðurlandi í desember 2019 . Heildarveltan á svæðinu var tæpir 3,2 milljarðar króna . Samningarnir skiptast þannig að 21 samningur var um eign í fjölbýli , 46 samningar um eignir í sérbýli og 24 samningar um annars konar eignir . Heildarveltan var 3.178 milljónir króna og meðalupphæð á samning 34,9 milljónir króna . Athugið að ekki er hægt að túlka meðalupphæð kaupsamnings sem meðalverð eigna og þar með sem vísbendingu um verðþróun . Þetta er lægri velta og á sama tíma í fyrra , svo munar 137 milljónum króna . Af þessum 91 samningi voru 49 samningar um eignir á Selfossi , í Þorlákshöfn og Hveragerði . Heildarveltan á Árborgarsvæðinu var tæplega 1,8 milljarðar króna og meðalupphæð á samning 35,9 milljónir króna . Veltan í Árborg er talsvert minni en á sama tíma í fyrra en þá var hún tæpir 2,1 milljarður króna . Þetta kemur fram í upplýsingum Þjóðskrár Íslands um fasteignamarkaðinn utan höfuðborgarsvæðisins .